Eduard Ličko

Eduard Ličko (* 14. október 1821, Mýto pod Ďumbierom – † 31. december 1890, Slovenská Ľupča) bol slovenský pedagóg a publicista.

Rodina 
 otec: Michal Ličko
 matka: Kristína rod. Šrámková
 manželka: Estera rod. Oravská

Životopis 
Študoval v Brezne, Gemeri a v Levoči. Od roku 1841 učiteľ a kantor v Slovenskej Ľupči. V roku 1845 spoluzakladal učiteľský spolok vo Zvolenskej stolici, od roku 1879 sa stal jeho predsedom.

Venoval sa propagovaniu používania slovenčiny v školách v Slovenských národných novinách. V časopisoch Slovan a Priateľ školy a literatúry publikoval príspevky o postavení učiteľov na Slovensku.

Zakladajúci člen Matice slovenskej, od roku 1865 jej dôverník vo Zvolenskej stolici. Zberateľ slovenských povestí.

Literatúra 
 Slovenský biografický slovník

Externé odkazy 
 
 Záznam o narodení a krste v matrike č. 100 - evanjelická cirkev v Brezne

Slovenskí pedagógovia
Osobnosti z Mýta pod Ďumbierom